เซี่ยงไฮ้คอมโพสิตปิดลบ 14.01 จุด วิตกสภาพคล่อง
เซี่ยงไฮ้คอมโพสิตปิดลบ 14.01 จุด วิตกสภาพคล่อง
28 มี.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวลง โดยดัชนีเซี่ยงไฮ้คอมโพสิตปรับตัวลง 14.01 จุด หรือ 0.43% ปิดที่ 3,252.95 จุด เนื่องจากความกังวลเกี่ยวกับสภาพคล่อง หลังจากที่ธนาคารกลางจีนไม่ได้อัดฉีดเงินเข้าสู่ระบบธนาคารเป็นวันที่สามติดต่อกันแล้ว
สำหรับข้อมูลเศรษฐกิจที่มีการเปิดเผยในวันนี้ กระทรวงการคลังของจีนรายงานว่า ผลกำไรของรัฐวิสาหกิจ (SOE) ขยายตัวอย่างรวดเร็วในช่วง 2 เดือนแรกของปีนี้ โดยได้แรงหนุนจากภาวะเศรษฐกิจที่ฟื้นตัวอย่างต่อเนื่อง
ทั้งนี้ ผลกำไรโดยรวมของรัฐวิสาหกิจในช่วงเดือนม.ค.-ก.พ. อยู่ที่ 3.0186 แสนล้านหยวน (4.375 หมื่นล้านดอลลาร์) พุ่งขึ้น 40.3% จากช่วงเวลาเดียวกันของปีที่แล้ว